Црква „Успение на Пресвета Богородица“ - Челопек

**Успение на Пресвета Богородица** — гробишна црква во тетовското село Челопек, Македонија.

## Местоположба

Црквата се наоѓа во најгорниот дел на селото Челопек, а околу нејзе се сместени селските гробишта.

## Историја

Според натписна плоча на црквата, истата била почната во 1936, а била завршена во 1938 година.

Од страна на црковниот двор црквата била малтерисана и варосана во бела боја, поставен нов покрив од лим, поставени правоаголни плочи од травертин кај цоклето, нова влезна врата и заштитна решетка, нов под од керамички плочки и друго.

## Архитектура

Храмот има трикорабна основа со централна купола. Трите конхи од северната и јужната страна се полукружни од внатрешната страна и пристрани од надвор. Фасадната декорација е редуцирана, со хоризонтален поткровен венец и кружни прозорски отвори изведени на сите четири страни.

### Фрескоживопис

Црквата има делумен фрескоживопис, создавано во два временски периоди: од времето на нејзината изградеба во олтарот, куполата и пандантифите и од 2012 година со две претстави на светители во северната конха. Зографот од старата фаза не е познат, додека новиот живопис е дело на сликарот Зоран Бошковски од Тетово.

Од страна на сликарот Павле Кузмановски биле извршени конзерваторски интервенции во вид на чистење на наталожената саѓа на стариот живопис во куполата и олтарската ниша.

### Икони и иконостас

Во црквата има дрвен иконостас. Пред оригиналните икони се поставени литографски икони со што е нарушен изгледот на иконостасот.

## Галерија


Податотека:Гробишта во Челопек.jpg|Селските гробишта
Податотека:Црква „Успение на Пресвета Богородица“ - Челопек 10.jpg|Натписна плоча на чешма
Податотека:Црква „Успение на Пресвета Богородица“ - Челопек 11.jpg|Чешма во дворот
Податотека:Црква „Успение на Пресвета Богородица“ - Челопек 12.jpg|Крстот во дворот
Податотека:Црква „Успение на Пресвета Богородица“ - Челопек 13.jpg|Чешма во дворот
Податотека:Црква „Успение на Пресвета Богородица“ - Челопек 14.jpg|Натписна плоча на црквата
Податотека:Црква „Успение на Пресвета Богородица“ - Челопек 15.jpg|Таванот во внатрешноста
Податотека:Црква „Успение на Пресвета Богородица“ - Челопек 16.jpg|Поглед на црквата
Податотека:Црква „Успение на Пресвета Богородица“ - Челопек 17.jpg|Споредниот влез
Податотека:Црква „Успение на Пресвета Богородица“ - Челопек 18.jpg|Апсидата
Податотека:Црква „Успение на Пресвета Богородица“ - Челопек 19.jpg|Јужната страна
Податотека:Црква „Успение на Пресвета Богородица“ - Челопек 20.jpg|Поглед на црквата
Податотека:Црква „Успение на Пресвета Богородица“ - Челопек 21.jpg|Поглед на црквата
Податотека:Црква „Успение на Пресвета Богородица“ - Челопек 2.jpg|Камбанаријата
Податотека:Црква „Успение на Пресвета Богородица“ - Челопек 3.jpg|Ниша над главниот влез
Податотека:Црква „Успение на Пресвета Богородица“ - Челопек 4.jpg|Иконостасот
Податотека:Црква „Успение на Пресвета Богородица“ - Челопек 5.jpg|Куполата
Податотека:Црква „Успение на Пресвета Богородица“ - Челопек 7.jpg|Помошниот објект
Податотека:Црква „Успение на Пресвета Богородица“ - Челопек 8.jpg|Трпезаријата
Податотека:Црква „Успение на Пресвета Богородица“ - Челопек 9.jpg|Помошни објекти


## Поврзано
* Тетовско архијерејско намесништво
* Милетинска парохија
* Челопек

## Наводи

## Надворешни врски

* Детален извештај за мониторинг од ИКОМОС Македонија

Челопек